PRILOG II.

Upute za obrasce s pregledom informacija za objavu

**Obrazac EU OV1 – Pregled ukupnih iznosa izloženosti ponderiranih rizikom.** Fiksni unos.

1. Institucije ispunjavaju obrazac EU OV1 iz Priloga I. IT rješenjima EBA-e prateći upute u nastavku, u skladu s člankom 438. točkom (d) Uredbe (EU) br. 575/2013 („CRR”)[[1]](#footnote-2).
2. Institucije u opisu koji prilažu obrascu objašnjavaju, ako je relevantno, učinak primjene donjih granica za kapital i neodbijanja stavki od regulatornog kapitala na izračun regulatornog kapitala i iznosa izloženosti ponderiranih rizikom.

|  |  |
| --- | --- |
| **Pravna osnova i upute** | |
| **Broj stupca** | **Objašnjenje** |
| a | **Ukupni iznosi izloženosti riziku (TREA)**  Ukupni iznos izloženosti riziku koji se izračunava u skladu s člankom 92. stavkom 4. Uredbe (EU) br. 575/2013 za retke od 1 do 28, člankom 92. stavkom 3. te uredbe za redak 29 te člancima 95., 96. i 98. Uredbe (EU) br. 575/2013. |
| b | **TREA (T-1)**  TREA kako je objavljena u prethodnom razdoblju objave. |
| c | **Ukupni kapitalni zahtjevi**  Kapitalni zahtjevi koji odgovaraju iznosima TREA za različite kategorije rizika. |
| **Pravna osnova i upute** | |
| **Broj retka** | **Objašnjenje** |
| 1 | **Kreditni rizik (isključujući kreditni rizik druge ugovorne strane)**  Iznosi izloženosti ponderiranih rizikom (RWEA) i kapitalni zahtjevi koji se izračunavaju u skladu s dijelom trećim glavom II. poglavljima od 1. do 4. Uredbe (EU) br. 575/2013 i s člankom 379. Uredbe (EU) br. 575/2013. Iznosi RWEA za kreditni rizik druge ugovorne strane (Uredba (EU) br. 575/2013) i za sekuritizacijske izloženosti u knjizi pozicija kojima se ne trguje isključeni su i objavljuju se u redcima 6. i 16. ovog obrasca. Institucije u iznos objavljen u ovom retku uključuju iznose RWEA i kapitalne zahtjeve za rizik slobodnih isporuka koji se izračunavaju u skladu s člankom 379. Uredbe (EU) br. 575/2013. |
| 2 | **Kreditni rizik (isključujući kreditni rizik druge ugovorne strane) – od čega standardizirani pristup**  Iznosi RWEA i kapitalni zahtjevi koji se izračunavaju u skladu sa standardiziranim pristupom kreditnom riziku (dio treći glava II. poglavlje 2. Uredbe (EU) br. 575/2013 i članak 379. Uredbe (EU) br. 575/2013). |
| 3 | **Kreditni rizik (isključujući kreditni rizik druge ugovorne strane) – od čega temeljni IRB (F-IRB) pristup**  Iznosi RWEA i kapitalni zahtjevi koji se izračunavaju u skladu s temeljnim pristupom zasnovanim na internim rejting-sustavima za kreditni rizik (dio treći glava II. poglavlje 3. Uredbe (EU) br. 575/2013), isključujući iznose RWEA objavljene u retku 4 za izloženosti u obliku specijaliziranog financiranja na koje se primjenjuje pristup raspoređivanja, i u retku 4a za vlasnička ulaganja u skladu s jednostavnim pristupom ponderiranja rizika, a uključujući iznose RWEA i kapitalne zahtjeve koji se izračunavaju u skladu s člankom 379. Uredbe (EU) br. 575/2013. |
| 4 | **Kreditni rizik (isključujući kreditni rizik druge ugovorne strane) – od čega: pristup raspoređivanja**  Iznosi RWEA i kapitalni zahtjevi za izloženosti u obliku specijaliziranog financiranja na koje se primjenjuje pristup raspoređivanja koji se izračunavaju u skladu s člankom 153. stavkom 5. Uredbe (EU) br. 575/2013. |
| EU 4a | **Kreditni rizik (isključujući kreditni rizik druge ugovorne strane) – od čega: vlasnička ulaganja u skladu s jednostavnim pristupom ponderiranja rizika**  Iznosi RWEA i kapitalni zahtjevi za izloženosti na osnovi vlasničkih ulaganja ako se primjenjuju prijelazne odredbe iz članka 495. stavka 1. točke (b) Uredbe (EU) br. 575/2013. |
| 5 | **Kreditni rizik (isključujući kreditni rizik druge ugovorne strane) – od čega napredni IRB (A-IRB) pristup**  Iznosi RWEA i kapitalni zahtjevi koji se izračunavaju u skladu s naprednim pristupom zasnovanim na internim rejting-sustavima za kreditni rizik (dio treći glava II. poglavlje 3. Uredbe (EU) br. 575/2013), isključujući iznose RWEA objavljene u retku 4 za izloženosti u obliku specijaliziranog financiranja na koje se primjenjuje pristup raspoređivanja, i u retku 4a za vlasnička ulaganja u skladu s jednostavnim pristupom ponderiranja rizika, a uključujući iznose RWEA i kapitalne zahtjeve koji se izračunavaju u skladu s člankom 379. Uredbe (EU) br. 575/2013. |
| 6 | **Kreditni rizik druge ugovorne strane – CCR**  Iznosi RWEA i kapitalni zahtjevi koji se izračunavaju u skladu s dijelom trećim glavom II. poglavljem 6. Uredbe (EU) br. 575/2013 za kreditni rizik druge ugovorne strane. |
| 7 | **CCR – od čega standardizirani pristup**  Iznosi RWEA i kapitalni zahtjevi koji se izračunavaju u skladu s dijelom trećim glavom II. poglavljem 6. odjeljkom 3. Uredbe (EU) br. 575/2013. |
| 8 | **CCR – od čega metoda internog modela (IMM)**  Iznosi RWEA i kapitalni zahtjevi koji se izračunavaju u skladu s člankom 283. Uredbe (EU) br. 575/2013. |
| EU 8a | **CCR – od čega izloženosti prema središnjoj drugoj ugovornoj strani**  Iznosi RWEA i kapitalni zahtjevi koji se izračunavaju u skladu s dijelom trećim glavom II. poglavljem 6. odjeljkom 9. Uredbe (EU) br. 575/2013. |
| 9 | **CCR – od čega ostali kreditni rizik druge ugovorne strane (CCR)**  Iznosi RWEA i kapitalni zahtjevi za kreditni rizik druge ugovorne strane koji nisu objavljeni u redcima 7, 8 i EU 8a. |
| 10 | **Rizik prilagodbe kreditnom vrednovanju – CVA rizik**  Iznosi RWEA i kapitalni zahtjevi koji se izračunavaju u skladu s dijelom trećim glavom VI. Uredbe (EU) br. 575/2013. |
| EU 10a | **CVA rizik – od čega standardizirani pristup (SA)**  Iznosi RWEA i kapitalni zahtjevi koji se izračunavaju u skladu s člankom 383. Uredbe (EU) br. 575/2013. |
| EU 10b | **CVA rizik – od čega osnovni pristup (F-BA i R-BA)**  Iznosi RWEA i kapitalni zahtjevi koji se izračunavaju u skladu s člankom 384. Uredbe (EU) br. 575/2013. |
| EU 10c | **CVA rizik – od čega pojednostavnjeni pristup**  Iznosi RWEA i kapitalni zahtjevi koji se izračunavaju u skladu s člankom 385. Uredbe (EU) br. 575/2013. |
| 11 | Nije primjenjivo |
| 12 | Nije primjenjivo |
| 13 | Nije primjenjivo |
| 14 | Nije primjenjivo |
| 15 | **Rizik namire**  Iznosi RWEA i kapitalni zahtjevi koji se izračunavaju za rizik namire/isporuke u skladu s člankom 378. Uredbe (EU) br. 575/2013. |
| 16 | **Sekuritizacijske izloženosti u knjizi pozicija kojima se ne trguje (nakon primjene gornje granice)**  Iznosi RWEA i kapitalni zahtjevi koji se izračunavaju u skladu s dijelom trećim glavom II. poglavljem 5. Uredbe (EU) br. 575/2013. |
| 17 | **Sekuritizacija – od čega pristup SEC-IRBA**  Iznosi RWEA i kapitalni zahtjevi koji se izračunavaju u skladu s regulatornim pristupom SEC-IRBA, koji se primjenjuje u skladu s hijerarhijom pristupa iz članka 254. Uredbe (EU) br. 575/2013. |
| 18 | **Sekuritizacija – od čega pristup SEC-ERBA (uključujući IAA)**  Iznosi RWEA i kapitalni zahtjevi koji se izračunavaju u skladu s regulatornim pristupom SEC-ERBA (uključujući IAA), koji se primjenjuje u skladu s hijerarhijom pristupa iz članka 254. Uredbe (EU) br. 575/2013. |
| 19 | **Sekuritizacija – od čega pristup SEC-SA**  Iznosi RWEA i kapitalni zahtjevi koji se izračunavaju u skladu s regulatornim pristupom SEC-SA, koji se primjenjuje u skladu s hijerarhijom pristupa iz članka 254. Uredbe (EU) br. 575/2013. |
| EU 19a | **Sekuritizacija – od čega odbitak 1250 %**  Iznosi RWEA i kapitalni zahtjevi za sekuritizacijske izloženosti iz knjige pozicija kojima se ne trguje s ponderom rizika 1250 % ili odbijene od regulatornog kapitala u skladu s dijelom trećim glavom II. poglavljem 5. Uredbe (EU) br. 575/2013. |
| 20 | **Rizik pozicija, valutni rizik i robni rizik (tržišni rizik)**  Iznosi RWEA i kapitalni zahtjevi koji se izračunavaju u skladu s dijelom trećim glavom IV. Uredbe (EU) br. 575/2013. |
| 21 | **Tržišni rizik – od čega alternativni standardizirani pristup (A-SA)**  Iznosi RWEA i kapitalni zahtjevi koji se izračunavaju u skladu s dijelom trećim glavom IV. poglavljem 1.a Uredbe (EU) br. 575/2013.  Taj redak se ne primjenjuje do datuma početka primjene alternativnih pristupa iz dijela trećeg glave IV. poglavlja 1.a i 1.b Uredbe (EU) br. 575/2013 za potrebe stvarnog izračuna kapitalnih zahtjeva iz članka 92. stavka 4. točke (b) podtočke i. i točke (c) i članka 92. stavka 5. točaka (b) i (c) te uredbe. |
| EU 21a | **Tržišni rizik – od čega pojednostavnjeni standardizirani pristup (S-SA)**  Iznosi RWEA i kapitalni zahtjevi koji se izračunavaju u skladu s člankom 325.a Uredbe (EU) br. 575/2013.  Taj redak se ne primjenjuje do datuma početka primjene alternativnih pristupa iz dijela trećeg glave IV. poglavlja 1.a i 1.b Uredbe (EU) br. 575/2013 za potrebe stvarnog izračuna kapitalnih zahtjeva iz članka 92. stavka 4. točke (b) podtočke i. i točke (c) i članka 92. stavka 5. točaka (b) i (c) te uredbe. |
| 22 | **Tržišni rizik – od čega alternativni pristup internih modela (A-IMA)**  Iznosi RWEA i kapitalni zahtjevi koji se izračunavaju u skladu s dijelom trećim glavom IV. poglavljem 1.b Uredbe (EU) br. 575/2013.  Taj redak se ne primjenjuje do datuma početka primjene alternativnih pristupa iz dijela trećeg glave IV. poglavlja 1.a i 1.b Uredbe (EU) br. 575/2013 za potrebe stvarnog izračuna kapitalnih zahtjeva iz članka 92. stavka 4. točke (b) podtočke i. i točke (c) i članka 92. stavka 5. točaka (b) i (c) te uredbe. |
| EU 22a | **Velike izloženosti**  Iznosi RWEA i kapitalni zahtjevi koji se izračunavaju u skladu s člankom 92. stavkom 4. točkom b podtočkom ii. Uredbe (EU) br. 575/2013. |
| 23 | **Reklasifikacija između knjige trgovanja i knjige pozicija kojima se ne trguje**  Iznosi RWEA i kapitalni zahtjevi koji se izračunavaju u skladu s člankom 104.a stavcima 3., 4. i 6. Uredbe (EU) br. 575/2013. |
| 24 | **Operativni rizik**  Iznosi RWEA i kapitalni zahtjevi koji se izračunavaju u skladu s dijelom trećim glavom III. Uredbe (EU) br. 575/2013. |
| EU 24a | **Izloženosti prema kriptoimovini**  Iznosi RWEA i kapitalni zahtjevi koji se izračunavaju u skladu s prijelaznim odredbama o bonitetnom tretmanu iz članka 501.d stavka 2. Uredbe (EU) br. 575/2013. |
| 25 | **Iznos ispod pragova za odbitak (na koji se primjenjuje ponder rizika od 250 %)**  Iznos odgovara zbroju iznosa stavki na koje se primjenjuje ponder rizika od 250 % iz članka 48. stavka 4. Uredbe (EU) br. 575/2013 nakon primjene pondera rizika od 250 %. Ti iznosi uključuju:   * odgođenu poreznu imovinu koja ovisi o budućoj profitabilnosti i proizlazi iz privremenih razlika, a ukupno je jednaka ili manja od 10 % stavki redovnog osnovnog kapitala institucije koje se izračunavaju u skladu s člankom 48. stavkom 1. točkom (a) Uredbe (EU) br. 575/2013, * značajna ulaganja u subjekt financijskog sektora, izravna, neizravna i sintetska ulaganja te institucije u instrumente redovnog osnovnog kapitala tih subjekata koja su ukupno jednaka ili manja od 10 % stavki redovnog osnovnog kapitala institucije koje se izračunavaju u skladu s člankom 48. stavkom 1. točkom (b) Uredbe (EU) br. 575/2013.   Informacije u ovom retku objavljuju se samo u informativne svrhe jer je iznos iz ovog retka iskazan i u retku 1, u kojem institucije objavljuju informacije o kreditnom riziku. |
| 26 | **Primijenjena minimalna donja granica (%)**  Minimalna donja granica, izražena kao postotak, koju je institucija primijenila  za izračun vrijednosti prilagodbe donje granice u redcima 27. i 28.: faktor „x” u skladu s člankom 92. stavkom 3. i člankom 465. stavkom 1. Uredbe (EU) br. 575/2013.  Taj se redak ne primjenjuje na institucije na koje se primjenjuje odstupanje iz članka 92. stavka 3. drugog podstavka Uredbe (EU) br. 575/2013. |
| 27 | **Prilagodba donje granice (prije primjene prijelazne gornje granice)**  Za institucije na koje se primjenjuje minimalna donja granica u skladu s člankom 92. stavkom 3. točkom (a) Uredbe (EU) br. 575/2013, povećanje iznosa TREA, na temelju primijenjene minimalne donje granice iz retka 26, bez primjene prijelazne gornje granice iz članka 465. stavka 2. Uredbe (EU) br. 575/2013.  Taj se redak ne primjenjuje na institucije na koje se primjenjuje odstupanje iz članka 92. stavka 3. drugog podstavka Uredbe (EU) br. 575/2013. |
| 28 | **Prilagodba donje granice (nakon primjene prijelazne gornje granice)**  Za institucije na koje se primjenjuje minimalna donja granica u skladu s člankom 92. stavkom 3. točkom (a) Uredbe (EU) br. 575/2013, povećanje iznosa TREA, na temelju primijenjene minimalne donje granice iz retka 26, nakon primjene prijelazne gornje granice iz članka 465. stavka 2. Uredbe (EU) br. 575/2013.  Taj se redak ne primjenjuje na institucije na koje se primjenjuje odstupanje iz članka 92. stavka 3. drugog podstavka Uredbe (EU) br. 575/2013. |
| 29 | **Ukupno**  Ukupni iznos izloženosti riziku koji se izračunava u skladu s člankom 92. stavkom 3. i člancima 95., 96. i 98. Uredbe (EU) br. 575/2013.  Taj redak jednak je zbroju sljedećih redaka: 1, 6, 10, 15, 16, 20, EU22a, 23, 24, EU 24a, 28. |

**Obrazac EU KM1 – Obrazac za ključne pokazatelje.** Fiksni unos.

1. Institucije ispunjavaju obrazac EU KM1 iz Priloga I. IT rješenjima EBA-e prateći upute u nastavku ovog Priloga, u skladu s člankom 447. točkama od (a) do (g) Uredbe (EU) br. 575/2013 i u skladu s člankom 438. točkom (b) Uredbe (EU) br. 575/2013.

|  |  |
| --- | --- |
| **Pravna osnova i upute** | |
| **Broj stupca** | **Objašnjenje** |
| a – e | Razdoblja objave T, T-1, T-2, T-3 i T-4 definirana su kao tromjesečna razdoblja i popunjavaju se ovisno o učestalosti utvrđenoj u člancima 433., 433.a, 433.b i 433.c Uredbe (EU) br. 575/2013.  Institucije koje informacije sadržane u ovom obrascu objavljuju na tromjesečnoj osnovi iskazuju podatke za razdoblja T, T-1, T-2, T-3 i T-4; institucije koje te informacije objavljuju na polugodišnjoj osnovi iskazuju podatke za razdoblja T, T-2 i T-4, a institucije koje ih objavljuju na godišnjoj osnovi iskazuju podatke za razdoblja T i T-4.  Institucije objavljuju datume koji odgovaraju razdobljima objave.  Podaci za prethodna razdoblja ne objavljuju se pri prvoj objavi podataka. |
| **Pravna osnova i upute** | |
| **Broj retka** | **Objašnjenje** |
| 1 | **Redovni osnovni kapital (CET1)**  Iznos redovnog osnovnog kapitala iznos je koji institucije objavljuju u Prilogu VII. IT rješenjima (redak 29 obrasca EU CC1 Sastav regulatornog kapitala). |
| 2 | **Osnovni kapital**  Iznos osnovnog kapitala iznos je koji institucije objavljuju u Prilogu VII. IT rješenjima EBA-e (redak 45 obrasca EU CC1 Sastav regulatornog kapitala). |
| 3 | **Ukupni kapital**  Iznos ukupnog kapitala iznos je koji institucije objavljuju u Prilogu VII. IT rješenjima EBA-e (redak 59 obrasca EU CC1 Sastav regulatornog kapitala). |
| 4 | **Ukupni iznos izloženosti riziku**  Iznos ukupne izloženosti riziku (TREA) iznos je koji institucije objavljuju u Prilogu VII. IT rješenjima EBA-e (redak 60 obrasca EU CC1 Sastav regulatornog kapitala). |
| 4a | **Ukupna izloženost riziku prije primjene donje granice**  Za institucije na koje se primjenjuje minimalna donja granica u skladu s člankom 92. stavkom 3. točkom (a) Uredbe (EU) br. 575/2013, iznos TREA prije primjene donje granice kako je definirano u članku 92. stavku 4. Uredbe (EU) br. 575/2013.  Za TREA prije primjene gornje granice, iz objavljenog iznosa treba biti isključena svaka prilagodba TREA zbog primjene minimalne donje granice. |
| 5 | **Stopa redovnog osnovnog kapitala (%)**  Stopa redovnog osnovnog kapitala je vrijednost koju institucije objavljuju u Prilogu VII. IT rješenjima EBA-e (redak 61 obrasca EU CC1 Sastav regulatornog kapitala). |
| 5a | Nije primjenjivo |
| 5b | **Stopa redovnog osnovnog kapitala uzimajući u obzir TREA bez primjene donje granice (%)**  Stopa redovnog osnovnog kapitala kako je definirana u članku 92. stavku 2. točki (a) Uredbe (EU) br. 575/2013, iskazana kao postotni udio iznosa ukupne izloženosti riziku koji se izračunava isključujući učinak minimalne donje granice u skladu s člankom 92. stavkom 4. Uredbe (EU) br. 575/2013. |
| 6 | **Stopa osnovnog kapitala (%)**  Stopa osnovnog kapitala je vrijednost koju institucije objavljuju u Prilogu VII. IT rješenjima EBA-e (redak 62 obrasca EU CC1 Sastav regulatornog kapitala). |
| 6a | Nije primjenjivo |
| 6b | **Stopa osnovnog kapitala uzimajući u obzir TREA bez primjene donje granice (%)**  Stopa osnovnog kapitala kako je definirana u članku 92. stavku 2. točki (b) Uredbe (EU) br. 575/2013, iskazana kao postotni udio iznosa ukupne izloženosti riziku koji se izračunava isključujući učinak minimalne donje granice u skladu s člankom 92. stavkom 4. Uredbe (EU) br. 575/2013. |
| 7 | **Stopa ukupnog kapitala (%)**  Stopa ukupnog kapitala je vrijednost koju institucije objavljuju u Prilogu VII. IT rješenjima EBA-e (redak 63 obrasca EU CC1 Sastav regulatornog kapitala). |
| 7a | Nije primjenjivo |
| 7b | **Stopa ukupnog kapitala uzimajući u obzir TREA bez primjene donje granice (%)**  Stopa ukupnog kapitala kako je definirana u članku 92. stavku 2. točki (c) Uredbe (EU) br. 575/2013, iskazana kao postotni udio iznosa ukupne izloženosti riziku koji se izračunava isključujući učinak minimalne donje granice u skladu s člankom 92. stavkom 4. Uredbe (EU) br. 575/2013. |
| EU 7d | **Dodatni kapitalni zahtjevi za upravljanje rizicima koji nisu rizik prekomjerne financijske poluge (%)**  Dodatni kapitalni zahtjevi za upravljanje rizicima osim rizika prekomjerne financijske poluge koje je nadležno tijelo odredilo u skladu s člankom 104. stavkom 1. točkom (a) Direktive 2013/36/EU, izraženi kao postotak iznosa ukupne izloženosti riziku. |
| EU 7e | **od čega: koji se sastoje od redovnog osnovnog kapitala (postotni bodovi)**  Dio dodatnih kapitalnih zahtjeva za upravljanje rizicima osim rizika prekomjerne financijske poluge koje je nadležno tijelo odredilo u skladu s člankom 104. stavkom 1. točkom (a) Direktive 2013/36/EU, koji mora biti ispunjen redovnim osnovnim kapitalom u skladu s člankom 104.a stavkom 4. prvim i trećim podstavkom. |
| EU 7f | **od čega: koji se sastoje od osnovnog kapitala (postotni bodovi)**  Dio dodatnih kapitalnih zahtjeva za upravljanje rizicima osim rizika prekomjerne financijske poluge koje je nadležno tijelo odredilo u skladu s člankom 104. stavkom 1. točkom (a) Direktive 2013/36/EU, koji mora biti ispunjen osnovnim kapitalom u skladu s člankom 104.a stavkom 4. prvim i trećim podstavkom. |
| EU 7g | **Ukupni kapitalni zahtjevi u okviru SREP-a (stopa ukupnog kapitalnog zahtjeva – TSCR) (%)**  Zbroj vrijednosti u točkama i. i ii. određuje se kako slijedi:   1. stopa ukupnog kapitala (8 %) kako je utvrđena u članku 92. stavku 1. točki (c) Uredbe (EU) br. 575/2013; 2. dodatni kapitalni zahtjevi za upravljanje rizicima osim rizika prekomjerne financijske poluge (zahtjevi iz stupa 2. – P2R) koje je nadležno tijelo odredilo u skladu s člankom 104. stavkom 1. točkom (a) Direktive 2013/36/EU, a određuju se u skladu s kriterijima iz Smjernica EBA/GL/2018/03*[[2]](#footnote-3)* ( („EBA SREP GL”), izraženi kao postotak ukupnih RWEA.   U ovoj se stavci navodi stopa ukupnog kapitalnog zahtjeva u okviru SREP-a (TSCR) o kojoj je nadležno tijelo izvijestilo instituciju. Ukupni kapitalni zahtjev u okviru SREP-a definiran je u odjeljku 7.4. i 7.5. EBA-inih smjernica EBA SREP GL.  Ako je institucija obveznik primjene minimalne donje granice, iskazani podaci predstavljaju TSCR koji je propisan za ispunjavanje zahtjeva na izvještajni datum u skladu s odredbama članka 104.a stavka 6. Direktive 2013/36/EU.  Ako nadležno tijelo nije izvijestilo instituciju o dodatnim kapitalnim zahtjevima za upravljanje rizicima osim rizika prekomjerne financijske poluge, objavljuje se samo točka i. |
| 8 | **Zaštitni sloj za očuvanje kapitala (%)**  Iznos regulatornog kapitala koji su institucije dužne održavati u skladu s člankom 128. stavkom 1. i člankom 129. Direktive 2013/36/EU, izraženo kao postotak ukupnih RWEA. |
| EU 8a | **Zaštitni sloj za očuvanje kapitala zbog makrobonitetnog ili sistemskog rizika utvrđenog na razini države članice (%)**  Iznos zaštitnog sloja za očuvanje kapitala zbog makrobonitetnog ili sistemskog rizika utvrđenog na razini države članice koji se može zatražiti u skladu s člankom 458. Uredbe (EU) br. 575/2013 uz zaštitni sloj za očuvanje kapitala, izraženo kao postotak ukupnih RWEA. |
| 9 | **Protuciklički zaštitni sloj kapitala specifičan za instituciju (%)**  Iznos regulatornog kapitala koji su institucije dužne održavati u skladu s člankom 128. stavkom 2., člankom 130. i člancima od 135. do 140. Direktive 2013/36/EU, izraženo kao postotak ukupnih RWEA.  Taj postotak odražava iznos regulatornog kapitala koji je potreban za ispunjenje odgovarajućih zahtjeva za zaštitni sloj kapitala na datum objave. |
| EU 9a | **Zaštitni sloj za sistemski rizik (%)**  Iznos regulatornog kapitala koji su institucije dužne održavati u skladu s člankom 128. stavkom 5., člancima 133. i 134. Direktive 2013/36/EU, izraženo kao postotak ukupnih RWEA.  Taj postotak odražava iznos regulatornog kapitala koji je potreban za ispunjenje odgovarajućih zahtjeva za zaštitni sloj kapitala na datum objave. |
| 10 | **Zaštitni sloj za globalnu sistemski važnu instituciju (%)**  Iznos regulatornog kapitala koji su institucije dužne održavati u skladu s člankom 128. stavkom 3. i člankom 131. Direktive 2013/36/EU, izraženo kao postotak ukupnih RWEA.  Taj postotak odražava iznos regulatornog kapitala koji je potreban za ispunjenje odgovarajućih zahtjeva za zaštitni sloj kapitala na datum objave. |
| EU 10a | **Zaštitni sloj za ostale sistemski važne institucije (%)**  Iznos regulatornog kapitala koji su institucije dužne održavati u skladu s člankom 128. stavkom 4. i člankom 131. Direktive 2013/36/EU, izraženo kao postotak ukupnih RWEA.  Taj postotak odražava iznos regulatornog kapitala koji je potreban za ispunjenje odgovarajućih zahtjeva za zaštitni sloj kapitala na datum objave. |
| 11 | **Zahtjev za kombinirani zaštitni sloj (%)**  U skladu s člankom 128. točkom (6) Direktive 2013/36/EU, izraženo kao postotak ukupnih RWEA. |
| EU 11a | **Sveukupni kapitalni zahtjevi (OCR) (%)**  Zbroj i. i ii. određuje se kako slijedi:   1. stopa ukupnog kapitalnog zahtjeva u okviru SREP-a iz retka EU 7d; 2. u mjeri u kojoj je to pravno primjenjivo, stopa zahtjeva za kombinirani zaštitni sloj iz članka 128. točke 6. Direktive 2013/36/EU.   U ovoj se stavci navodi stopa sveukupnog kapitalnog zahtjeva kako je definirana u odjeljku 1.2. EBA-inih smjernica SREP GL.  Ako se ne primjenjuje zahtjev za zaštitni sloj, objavljuje se samo točka i. |
| 12 | **Dostupni redovni osnovni kapital nakon ukupnih kapitalnih zahtjeva u okviru SREP-a (%)** |
| 13 | **Mjera ukupne izloženosti**  Mjera ukupne izloženosti u skladu s iznosom koji institucije objavljuju u Prilogu XI. IT rješenjima EBA-e (redak 24 obrasca EU LR2 – LRCom: Zajednička objava omjera financijske poluge). |
| 14 | **Omjer financijske poluge (%)**  Omjer financijske poluge u skladu s vrijednošću koju institucije objavljuju u Prilogu XI. IT rješenjima EBA-e (redak 25 obrasca EU LR2 – LRCom: Zajednička objava omjera financijske poluge). |
| EU 14a | **Dodatni kapitalni zahtjevi za upravljanje rizikom prekomjerne financijske poluge (%)**  Dodatni kapitalni zahtjevi za upravljanje rizikom prekomjerne financijske poluge koje je nadležno tijelo odredilo u skladu s člankom 104. stavkom 1. točkom (a) Direktive 2013/36/EU, izraženi kao postotak mjere ukupne izloženosti.  Dodatni kapitalni zahtjevi u skladu s vrijednošću koju institucije objavljuju u Prilogu XI. IT rješenjima EBA-e (redak EU-26a obrasca EU LR2 – LRCom: Zajednička objava omjera financijske poluge). |
| EU 14b | **od čega: koji se sastoje od redovnog osnovnog kapitala (postotni bodovi)**  Dio dodatnih kapitalnih zahtjeva za upravljanje rizikom prekomjerne financijske poluge koje je nadležno tijelo odredilo u skladu s člankom 104. stavkom 1. točkom (a) Direktive 2013/36/EU, koji mora biti ispunjen redovnim osnovnim kapitalom u skladu s člankom 104.a stavkom 4. trećim podstavkom.  Dodatni kapitalni zahtjevi u skladu s vrijednošću koju institucije objavljuju u Prilogu XI. IT rješenjima EBA-e (redak EU-26b obrasca EU LR2 – LRCom: Zajednička objava omjera financijske poluge). |
| EU 14c | **Ukupni zahtjevi za omjer financijske poluge u okviru SREP-a (%)**  Zbroj i. i ii. određuje se kako slijedi:  i. zahtjev za minimalni omjer financijske poluge kako je utvrđen u članku 92. stavku 1. točki (d) Uredbe (EU) br. 575/2013 ili zahtjev za prilagođeni omjer financijske poluge koji se izračunava u skladu s člankom 429.a stavkom 7. Uredbe (EU) br. 575/2013, ovisno o slučaju;  ii. dodatni kapitalni zahtjevi za upravljanje rizikom prekomjerne financijske poluge (zahtjevi iz stupa 2. – P2R) koje je nadležno tijelo odredilo u skladu s člankom 104. stavkom 1. točkom (a) Direktive 2013/36/EU, izraženi kao postotak mjere ukupne izloženosti.  U ovoj se stavci navodi stopa ukupnog zahtjeva za omjer financijske poluge u okviru SREP-a o kojoj je nadležno tijelo izvijestilo instituciju.  Ako nadležno tijelo nije odredilo dodatne kapitalne zahtjeve za upravljanje rizikom prekomjerne financijske poluge, objavljuje se samo točka i. |
| EU 14d | Zahtjev za zaštitni sloj omjera financijske poluge (%)  Članak 92. stavak 1.a Uredbe (EU) br. 575/2013  Primjenjivi zaštitni sloj omjera financijske poluge u skladu s vrijednošću koju institucije objavljuju u Prilogu XI. IT rješenjima EBA-e (redak 27 obrasca EU LR2 – LRCom: Zajednička objava omjera financijske poluge). |
| EU 14e | **Sveukupni zahtjev za omjer financijske poluge (%)**  Zbroj redaka EU 14c i EU 14d. |
| 15 | **Ukupna likvidna imovina visoke kvalitete (HQLA) (ponderirana vrijednost – prosjek)**  Institucije kao ponderiranu vrijednost objavljuju vrijednost likvidne imovine u skladu s člankom 9. Delegirane uredbe Komisije (EU) 2015/61[[3]](#footnote-4) prije prilagodbe iz članka 17. stavka 2. Delegirane uredbe (EU) 2015/61. |
| EU 16a | **Novčani odljev – Ukupna ponderirana vrijednost**  Institucije objavljuju zbroj ponderiranih vrijednosti svojih novčanih odljeva, kako je objavljen u Prilogu XIII. (redak 16 obrasca EU LIQ1 – Kvantitativne informacije o LCR-u). |
| EU 16b | **Novčani priljev – Ukupna ponderirana vrijednost**  Institucije objavljuju zbroj ponderiranih vrijednosti svojih novčanih priljeva, kako je objavljen u Prilogu XIII. (redak 20 obrasca EU LIQ1 – Kvantitativne informacije o LCR-u). |
| 16 | **Ukupni neto novčani odljev (usklađena vrijednost)**  Institucije objavljuju usklađenu vrijednost neto likvidnosnog odljeva koja je jednaka ukupnim odljevima umanjenima za smanjenje za priljeve izuzete u cijelosti, smanjenje za priljeve na koje se primjenjuje gornja granica od 90 % i smanjenje za priljeve na koje se primjenjuje gornja granica od 75 %. |
| 17 | **Koeficijent likvidnosne pokrivenosti (%)**  Institucije kao usklađenu vrijednost objavljuju postotak stavke „Koeficijent likvidnosne pokrivenosti (%)” kako je definirana u članku 4. stavku 1. Delegirane uredbe (EU) 2015/61.  Koeficijent likvidnosne pokrivenosti jednak je omjeru zaštitnog sloja likvidnosti kreditne institucije i njezinih neto likvidnosnih odljeva tijekom razdoblja stresa u trajanju od 30 kalendarskih dana i iskazuje se kao postotak. |
| 18 | **Ukupni dostupni stabilni izvori financiranja**  Institucije objavljuju iznos dostupnih stabilnih izvora financiranja koji se izračunava u skladu s dijelom šestim glavom IV. poglavljem 3. Uredbe (EU) br. 575/2013, kako je objavljen u Prilogu XIII. IT rješenjima (redak 14 obrasca EU LIQ2 – Omjer neto stabilnih izvora financiranja). |
| 19 | **Ukupni zahtijevani stabilni izvori financiranja**  Institucije objavljuju iznos propisanih stabilnih izvora financiranja koji se izračunava u skladu s dijelom šestim glavom IV. poglavljem 4. Uredbe (EU) br. 575/2013, kako je objavljen u Prilogu XIII. IT rješenjima (redak 33 obrasca EU LIQ2 – Omjer neto stabilnih izvora financiranja). |
| 20 | **Omjer neto stabilnih izvora financiranja (%)**  Omjer neto stabilnih izvora financiranja koji se izračunava u skladu s člankom 428.b. Uredbe (EU) br. 575/2013. |

**Obrazac EU INS1 – Ulaganja u društva za osiguranje.** Fiksni unos.

1. Institucije ispunjavaju obrazac EU INS1 iz Priloga I. prateći upute u nastavku ovog Priloga, u skladu s člankom 438. točkom (f) Uredbe (EU) br. 575/2013.

|  |  |
| --- | --- |
| **Pravna osnova i upute** | |
| **Broj stupca** | **Objašnjenje** |
| a | **Vrijednost izloženosti**  Vrijednost izloženosti instrumenata regulatornog kapitala koji se drže u društvu za osiguranje, društvu za reosiguranje ili osigurateljnom holdingu koje institucije ne odbijaju od svojeg regulatornog kapitala pri izračunu kapitalnih zahtjeva na pojedinačnoj, potkonsolidiranoj i konsolidiranoj osnovi u skladu s člankom 49. Uredbe (EU) br. 575/2013. |
| b | **Iznos izloženosti rizicima**  Iznos izloženosti rizicima instrumenata regulatornog kapitala koji se drže u društvu za osiguranje, društvu za reosiguranje ili osigurateljnom holdingu koje institucije ne odbijaju od svojeg regulatornog kapitala pri izračunu kapitalnih zahtjeva na pojedinačnoj, potkonsolidiranoj i konsolidiranoj osnovi u skladu s člankom 49. Uredbe (EU) br. 575/2013. |

**Obrazac EU INS2 – Financijski konglomerati – Informacije o regulatornom kapitalu i stopi adekvatnosti kapitala.** Fiksni unos.

1. Institucije ispunjavaju obrazac EU INS2 iz Priloga I. IT rješenjima EBA-e prateći upute u nastavku ovog Priloga, u skladu s člankom 438. točkom (g) Uredbe (EU) br. 575/2013.

|  |  |
| --- | --- |
| **Pravna osnova i upute** | |
| **Broj retka** | **Objašnjenje** |
| 1 | **Dodatni kapitalni zahtjevi financijskog konglomerata (iznos)**  Iznos dodatnih kapitalnih zahtjeva financijskog konglomerata koji se izračunava u skladu s člankom 6. Direktive 2002/87/EZ Europskog parlamenta i Vijeća[[4]](#footnote-5) i Priloga I. toj direktivi ako se primjenjuje metoda 1 ili 2 iz Priloga I. |
| 2 | **Stopa adekvatnosti kapitala financijskog konglomerata (%)**  Stopa adekvatnosti kapitala financijskog konglomerata izračunava se u skladu s člankom 6. Direktive 2002/87/EZ Europskog parlamenta i Vijeća i Priloga I. toj direktivi ako se primjenjuje metoda 1 ili 2 iz Priloga I. |

**Tablica EU OVC – Informacije o postupku procjene adekvatnosti internog kapitala.** Fleksibilan format.

1. Institucije ispunjavaju tablicu EU OVC iz Priloga I. prateći upute u nastavku ovog Priloga, u skladu s člankom 438. točkama (a) i (c) Uredbe (EU) br. 575/2013.

|  |  |
| --- | --- |
| **Pravna osnova i upute** | |
| **Broj retka** | **Objašnjenje** |
| (a) | **Pristup procjeni adekvatnosti internog kapitala**  Institucije objavljuju sažetak svojeg pristupa procjeni adekvatnosti svojeg internog kapitala za potporu tekućim i budućim aktivnostima. |
| (b) | **Na zahtjev relevantnog nadležnog tijela, rezultat postupka procjene adekvatnosti internoga kapitala institucije**  Institucije ove informacije objavljuju samo na zahtjev relevantnog nadležnog tijela. |

**Obrazac EU CMS1 – Usporedba modeliranih i standardiziranih iznosa izloženosti ponderiranih rizikom na razini rizika.** Fiksni unos.

1. Institucije ispunjavaju obrazac EU CMS1 iz Priloga I. prateći upute u nastavku ovog Priloga, u skladu s člankom 438. točkama (d) i (da) Uredbe (EU) br. 575/2013.
2. Ovaj obrazac objavljuju samo one institucije koje za izračun iznosa izloženosti ponderiranih rizikom primjenjuju interne modele koje je odobrilo nadležno tijelo i na koje se ne primjenjuje izuzeće iz članka 92. stavka 3. drugog podstavka Uredbe (EU) br. 575/2013.
3. Institucije u opisu koji prilažu obrascu objašnjavaju, ako je relevantno, učinak primjene donjih granica za kapital i neodbijanja stavki od regulatornog kapitala na izračun regulatornog kapitala i iznosa izloženosti ponderiranih rizikom.
4. Osim toga, ako su u skladu s uputama o redcima u nastavku izloženosti u skladu s IRB pristupom isključene iz kategorija izloženosti u skladu s IRB pristupom i objavljene u jednoj od kategorija izloženosti u skladu sa standardiziranim pristupom koje su navedene u obrascu, institucije u opisu koji prilažu obrascu navode svoje izvorne kategorije izloženosti u skladu s IRB pristupom.

|  |  |
| --- | --- |
| **Pravna osnova i upute** | |
| **Broj stupca** | **Objašnjenje** |
| a | **RWEA za modelirane pristupe za čiju primjenu institucije imaju odobrenje nadzornih tijela**  Dio RWEA koji se izračunava s internim modelima koje je odobrilo nadležno tijelo. |
| b | **RWEA za portfelje u kojima se primjenjuju standardizirani pristupi**  Dio iznosa RWEA koji se izračunava u skladu sa standardiziranim pristupima. |
| c | **Ukupni stvarni RWEA**  Zbroj stupaca a i b; tj. RWEA koje institucije iskazuju u skladu s primjenjivim pristupima. Ukupni stvarni RWEA objavljeni u retku 8. prikazuju iznos prije prilagodbe minimalne donje granice. |
| d | **RWEA izračunati primjenom potpunog standardiziranog pristupa**  Iznosi RWEA za potrebe usporedbe iznosa rizikom ponderirane imovine dobivenog primjenom potpunog standardiziranog pristupa (S-TREA) i modeliranih RWEA za čiju primjenu banke imaju odobrenje nadzornih tijela u skladu s bazelskim okvirom i kako je propisano člankom 438. stavkom (da) Uredbe (EU) br. 575/2013.  Institucije objavljuju RWEA izračunate u skladu s člankom 92. stavcima 5. i 6. Uredbe (EU) br. 575/2013, bez primjene prijelaznih odredbi iz članka 465. Uredbe (EU) br. 575/2013.  Ukupni iznos objavljen u retku 8 bit će osnova za izračun minimalne donje granice na kraju prijelaznog razdoblja za minimalnu donju granicu. |
| EU d | **RWEA koji su osnova minimalne donje granice**  Iznosi RWEA za potrebe osnove izračuna minimalne donje granice kako je propisano člankom 438. stavkom (d) Uredbe (EU) br. 575/2013. Institucije objavljuju RWEA izračunate u skladu s člankom 92. stavcima 5. i 6. Uredbe (EU) br. 575/2013, nakon primjene prijelaznih odredbi iz članka 465. Uredbe (EU) br. 575/2013.  Ukupni iznos RWEA objavljen u retku 8. osnova je za izračun minimalne donje granice. |
| **Pravna osnova i upute** | |
| **Broj retka** | **Objašnjenje** |
| 1 | **Kreditni rizik (ne uključujući kreditni rizik druge ugovorne strane)**  Iznosi RWEA koji se izračunavaju u skladu s dijelom trećim glavom II. poglavljima od 1. do 4. Uredbe (EU) br. 575/2013. |
| 2 | **Kreditni rizik druge ugovorne strane**  Iznosi RWEA koji se izračunavaju u skladu s dijelom trećim glavom II. poglavljem 6. Uredbe (EU) br. 575/2013. |
| 3 | **Prilagodba kreditnom vrednovanju**  Iznosi RWEA koji se izračunavaju u skladu s dijelom trećim glavom VI. Uredbe (EU) br. 575/2013. |
| 4 | **Sekuritizacijske izloženosti u knjizi pozicija kojima se ne trguje**  Iznosi RWEA koji se izračunavaju u skladu s dijelom trećim glavom II. poglavljem 5. Uredbe (EU) br. 575/2013. |
| 5 | **Tržišni rizik**  Iznosi RWEA koji se izračunavaju u skladu s dijelom trećim glavom IV. Uredbe (EU) br. 575/2013. |
| 6 | **Operativni rizik**  Iznosi RWEA koji se izračunavaju u skladu s dijelom trećim glavom III. Uredbe (EU) br. 575/2013. |
| 7 | **Drugi iznosi izloženosti ponderirani rizikom**  Iznosi RWEA koji nisu obuhvaćeni redcima od 1 do 6 (npr. RWEA koji proizlaze iz rizika namire (redak 15 u obrascu OV1) i iznosi ispod praga za odbitak (redak 25 u obrascu OV1). |
| 8 | **Ukupno**  Zbroj redaka od 1 do 7. |

**Obrazac EU CMS2 – Usporedba modeliranih i standardiziranih iznosa izloženosti ponderiranih rizikom za kreditni rizik na razini kategorije imovine.** Fiksni unos.

1. Institucije ispunjavaju obrazac EU CMS2 iz Priloga I. prateći upute u nastavku ovog Priloga, u skladu s člankom 438. točkama (d) i (da) Uredbe (EU) br. 575/2013.
2. Ovaj obrazac objavljuju samo one institucije koje izračunavaju RWEA za kreditni rizik primjenom pristupa zasnovanog na internim rejting sustavima (IRB), u skladu s dijelom trećim glavom II. poglavljem 3. Uredbe (EU) br. 575/2013 i na koje se ne primjenjuje izuzeće iz članka 92. stavka 3. drugog podstavka Uredbe (EU) br. 575/2013.
3. Institucije u opisu koji prilažu obrascu objašnjavaju, ako je relevantno, učinak primjene donjih granica za kapital i neodbijanja stavki od regulatornog kapitala na izračun regulatornog kapitala i iznosa izloženosti ponderiranih rizikom.

|  |  |
| --- | --- |
| **Pravna osnova i upute** | |
| **Broj stupca** | **Objašnjenje** |
| a | **RWEA za modelirane pristupe za čiju primjenu institucije imaju odobrenje nadzornih tijela**  Dio iznosa RWEA koji se izračunava pristupima zasnovanima na internim rejting sustavima (IRB) koje je odobrilo nadležno tijelo. |
| b | **RWEA za stupac (a) ako su ponovno izračunati primjenom standardiziranog pristupa**  Iznosi RWEA izračunati primjenom IRB pristupa koji je odobrilo nadležno tijelo iz stupca (a), ponovno izračunati primjenom standardiziranog pristupa. Drugim riječima, odgovarajući RWEA u skladu sa standardiziranim pristupom za stupac (a). |
| c | **Ukupni stvarni RWEA**  Iznosi RWEA za koje institucije iskazuju stvarne zahtjeve. Zbroj RWEA za IRB pristupe za čiju primjenu institucije imaju odobrenje nadzornih tijela i RWEA u skladu sa standardiziranim pristupima. |
| d | **RWEA izračunati primjenom potpunog standardiziranog pristupa**  Iznosi RWEA za potrebe usporedbe iznosa rizikom ponderirane imovine dobivenog primjenom potpunog standardiziranog pristupa (S-RWEA) na razini kategorije imovine i odgovarajućih modeliranih RWEA za čiju primjenu banke imaju odobrenje nadzornih tijela u skladu s bazelskim okvirom i kako je propisano člankom 438. stavkom (da) Uredbe (EU) br. 575/2013.  Institucije objavljuju iznose RWEA izračunate u skladu s člankom 92. stavcima 5. i 6. Uredbe (EU) br. 575/2013, bez primjene prijelaznih odredbi iz članka 465. Uredbe (EU) br. 575/2013. |
| EU d | **RWEA koji su osnova minimalne donje granice**  Iznosi RWEA za potrebe osnove izračuna minimalne donje granice kako je propisano člankom 438. stavkom (d) Uredbe (EU) br. 575/2013. Institucije objavljuju iznose RWEA izračunate u skladu s člankom 92. stavcima 5. i 6. Uredbe (EU) br. 575/2013, primjenjujući prijelazne odredbe iz članka 465. Uredbe (EU) br. 575/2013. |
| **Pravna osnova i upute** | |
| **Broj retka** | **Objašnjenje** |
| 1, EU1a, EU1b, EU1c, EU1d, 2, 3,5, 5.1, 5.2, EU 5a, EU 5b, EU 5c, 6, 6.1, EU6.1a, EU6.1b,EU 7a, EU 7b, EU 7c, EU 7d, EU 7e, EU 7f, 8 | Institucije uključuju raščlambu iznosa izloženosti ponderiranih rizikom po kategoriji izloženosti i potkategoriji izloženosti kako su definirane u skladu s člankom 147. Uredbe (EU) br. 575/2013.  Ako bi se izloženosti u skladu s IRB pristupom rasporedile u drugu kategoriju izloženosti u skladu sa standardiziranim pristupom (SA), izloženosti u skladu s IRB pristupom isključuju se iz kategorija izloženosti u skladu s IRB pristupom i objavljuju u jednoj od sljedećih kategorija izloženosti u skladu sa standardiziranim pristupom, kako su definirane u skladu s člankom 112. Uredbe (EU) br. 575/2013:   * kategorizirani kao multilateralne razvojne banke u skladu sa standardiziranim pristupom * kategorizirani kao međunarodne organizacije u skladu sa standardiziranim pristupom * kategorizirane kao osigurane nekretninama i ADC izloženosti u skladu sa standardiziranim pristupom * kategorizirane kao izloženosti sa statusom neispunjavanja obveza u skladu sa standardiziranim pristupom * kategorizirane kao podređene dužničke izloženosti u skladu sa standardiziranim pristupom * kategorizirane kao pokrivene obveznice u skladu sa standardiziranim pristupom; kategorizirane kao potraživanja prema institucijama i trgovačkim društvima s kratkoročnom kreditnom procjenom u skladu sa standardiziranim pristupom.   Za kategoriju izloženosti „Trgovačka društva” institucije objavljuju i međuzbrojeve za F-IRB izloženosti i za A-IRB izloženosti u redcima 5.1 i 5.2 ovog obrasca.  Redci 4 i 7. nisu primjenjivi u EU-u.  U retku 8 „Ostalo” institucije objavljuju izloženosti raspoređene u kategoriju izloženosti u skladu s IRB pristupom „Druga imovina bez kreditnih obveza” i izloženosti u skladu s IRB pristupom koje bi bile raspoređene u kategoriju izloženosti u skladu sa standardiziranim pristupom „Ostale stavke”. |
| 9 | **Ukupno**  Zbroj redaka 1, EU1a, EU1b, EU1c, EU1d, 2, 3, 5, 6, EU7a, EU 7b, EU7c, EU7d, EU7e, EU7f, 8. |

1. Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i o izmjeni Uredbe (EU) br. 648/2012, kako je izmijenjena Uredbom (EU) 2024/1623 ([SL L 176, 27.6.2013., str. 1.](https://eur-lex.europa.eu/legal-content/EN/AUTO/?uri=OJ:L:2013:176:TOC); [Uredba – EU – 2024/1623 – HR – EUR-Lex (europa.eu)](https://eur-lex.europa.eu/legal-content/HR/TXT/?uri=OJ:L_202401623)). [↑](#footnote-ref-2)
2. Revidirane smjernice EBA/GL/2018/03 Europskog nadzornog tijela za bankarstvo od 19. srpnja 2018. o zajedničkim postupcima i metodologijama za postupak nadzorne provjere i ocjene (SREP) i nadzorno testiranje otpornosti na stres. [↑](#footnote-ref-3)
3. Delegirana uredba Komisije (EU) 2015/61 оd 10. listopada 2014. o dopuni Uredbe (EU) br. 575/2013 Europskog parlamenta i Vijeća u pogledu zahtjeva za likvidnosnu pokrivenost kreditnih institucija (SL L 11, 17.1.2015., str. 1.). [↑](#footnote-ref-4)
4. Direktiva 2002/87/EZ Europskog parlamenta i Vijeća od 16. prosinca 2002. o dodatnom nadzoru kreditnih institucija, društava za osiguranje i investicijskih društava u financijskom konglomeratu i o izmjeni direktiva Vijeća 73/239/EEZ, 79/267/EEZ, 92/49/EEZ, 92/96/EEZ, 93/6/EEZ i 93/22/EEZ i direktiva 98/78/EZ i 2000/12/EZ Europskog parlamenta i Vijeća (SL L 35, 11.2.2003., str. 1.). [↑](#footnote-ref-5)