ANEXA XXIV – Publicarea de informații privind expunerile provenind din finanțări specializate și din titluri de capital

**Modelul EU CR10 – Expuneri din finanțări specializate și din titluri de capital.** Model fix.

1. Instituțiile publică informațiile menționate la articolul 438 litera (e) din Regulamentul (UE) nr. 575/2013 („CRR”)[[1]](#footnote-1) urmând instrucțiunile furnizate mai jos în prezenta anexă pentru completarea modelului EU CR10 care figurează în anexa XXIII la soluțiile informatice ale ABE. Instituțiile trebuie să publice:
   1. informații privind următoarele tipuri de expuneri din finanțări specializate menționate în tabelul 1 de la articolul 153 alineatul (5):

* „finanțare de proiecte” în modelul EU CR10.1;
* „bunuri imobiliare generatoare de venituri și bunuri imobiliare comerciale cu volatilitate ridicată” în modelul EU CR10.2;
* „finanțare de obiecte” în modelul EU CR10.3;
* „finanțare de mărfuri” în modelul EU CR 10.4;
  1. informații privind expunerile provenind din titluri de capital în modelul EU CR10.5.

|  |  |
| --- | --- |
| **Referința coloanei** | **Referințe juridice și instrucțiuni** |
| **Explicație** |
| a | **Expuneri bilanțiere**  Instituțiile publică informații privind valoarea expunerilor bilanțiere în conformitate cu articolul 166 alineatele (1)-(7) și cu articolul 167 alineatul (1) din Regulamentul (UE) nr. 575/2013. |
| b | **Expuneri extrabilanțiere**  Instituțiile prezintă informații privind valoarea expunerilor extrabilanțiere în conformitate cu articolul 166 și cu articolul 167 alineatul (2) din Regulamentul (UE) nr. 575/2013 fără a ține seama de factorii de conversie specificați la articolul 166 alineatul (8) sau (9) din Regulamentul (UE) nr. 575/2013 sau de procentajele specificate la articolul 166 alineatul (10) din Regulamentul (UE) nr. 575/2013.  Expunerile extrabilanțiere cuprind toate cuantumurile angajate, dar neutilizate și toate elementele extrabilanțiere, astfel cum sunt enumerate în anexa I la Regulamentul (UE) nr. 575/2013. |
| c | **Ponderea de risc**  Aceasta este o coloană fixă pentru modelele EU CR 10.1-EU CR 10.4. Nu trebuie modificată.  Această coloană a fost specificată în conformitate cu articolul 153 alineatul (5) din Regulamentul (UE) nr. 575/2013 pentru modelele EU CR10.1-EU CR10.4. Pentru modelul EU CR 10.5, această coloană este flexibilă. Instituțiile aplică ponderile de risc relevante în conformitate cu articolul 133 alineatele (3)-(6) și cu articolul 495a alineatul (3) din Regulamentul (UE) nr. 575/2013. |
| d | **Valoarea expunerii**  Valoarea expunerii în conformitate cu articolul 166 sau articolul 167 din Regulamentul (UE) nr. 575/2013.  Această coloană include suma dintre valoarea expunerilor bilanțiere și valoarea expunerilor extrabilanțiere după aplicarea factorilor de conversie și a procentajelor în conformitate cu articolul 166 alineatele (8)-(10) din Regulamentul (UE) nr. 575/2013. |
| e (modelele de la EU CR10.1 la EU CR10.4) | **Cuantumul ponderat la risc al expunerii (expuneri din finanțări specializate în cadrul abordării bazate pe încadrare)**  Cuantumul ponderat la risc al expunerii calculat în conformitate cu articolul 153 alineatul (5) din Regulamentul (UE) nr. 575/2013, după aplicarea factorilor de sprijinire în conformitate cu articolele 501 și 501a din Regulamentul (UE) nr. 575/2013, dacă este cazul. |
| f (modelele de la EU CR10.1 la EU CR10.4) | **Cuantumul pierderii așteptate (expuneri din finanțări specializate în cadrul abordării bazate pe încadrare)**  Cuantumul pierderii așteptate, calculat în conformitate cu articolul 158 alineatul (6) din Regulamentul (UE) nr. 575/2013. |
| f (modelul EU CR10.5) | **Cuantumul pierderii așteptate (expuneri din titluri de capital pe baza metodei simple de ponderare la risc)**  Cuantumul pierderii așteptate, calculat în conformitate cu articolul 158 alineatul (7) din Regulamentul (UE) nr. 575/2013, după caz. |

|  |  |
| --- | --- |
| **Numărul rândului** | **Referințe juridice și instrucțiuni** |
| **Explicație** |
| Categoria reglementată | **Modelele EU CR10.1-EU CR10.4**  Categoriile reglementate aplicabile finanțărilor specializate în cadrul abordării bazate pe încadrare pentru fiecare clasă de expuneri din finanțări specializate, astfel cum sunt specificate la articolul 153 alineatul (5) din Regulamentul (UE) nr. 575/2013 și în proiectele finale de standarde tehnice de reglementare privind abordarea bazată pe încadrare. |
| Categorii | **Modelul EU CR10.5. Flexibil**  Instituțiile includ categoriile reglementate relevante aplicabile în conformitate cu articolul 133 alineatele (3)-(6) și cu articolul 495a alineatul (3) din Regulamentul (UE) nr. 575/2013. |

1. Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și de modificare a Regulamentului (UE) nr. 648/2012, astfel cum a fost modificat prin Regulamentului (UE) 2024/1623 [[JO L 176, 27.6.2013, p. 1](https://eur-lex.europa.eu/legal-content/RO/TXT/?uri=OJ%3AL%3A2013%3A176%3ATOC); [Regulamentul (UE) 2024/1623 – RO – EUR-Lex (europa.eu)](https://eur-lex.europa.eu/legal-content/RO/TXT/?uri=OJ:L_202401623)]. [↑](#footnote-ref-1)