PRÍLOHA XXIV – Zverejňovanie informácií o expozíciách vo forme špecializovaného financovania a kapitálových expozíciách

**Vzor EU CR10 – Expozície vo forme špecializovaného financovania a kapitálové expozície.** Vzor s pevným formátom.

1. Inštitúcie zverejňujú informácie uvedené v článku 438 písm. e) nariadenia (EÚ) č. 575/2013[[1]](#footnote-1) („CRR“) podľa pokynov uvedených nižšie v tejto prílohe s cieľom vyplniť vzor EU CR10, ktorý je uvedený v prílohe XXIII dokumentu s IT riešeniami orgánu EBA. Inštitúcie zverejňujú:
   1. informácie o týchto druhoch expozícií vo forme špecializovaného financovania uvedených v tabuľke 1 v článku 153 ods. 5:

* „projektové financovanie“ vo vzore EU CR10.1,
* „nehnuteľný majetok vytvárajúci príjem a nehnuteľný majetok s vysokou volatilitou určený na podnikanie“ vo vzore EU CR10.2,
* „financovanie predmetov“ vo vzore EU CR10.3,
* „financovanie komodít“ vo vzore EU CR10.4;
  1. informácie o kapitálových expozíciách vo vzore EU CR10.5.

|  |  |
| --- | --- |
| **Odkaz na stĺpec** | **Odkazy na právne predpisy a pokyny** |
| **Vysvetlenie** |
| a | **Súvahové expozície**  Inštitúcie zverejňujú hodnotu expozície súvahových expozícií v súlade s článkom 166 ods. 1 až 7 a článkom 167 ods. 1 nariadenia (EÚ) č. 575/2013. |
| b | **Podsúvahové expozície**  Inštitúcie zverejňujú hodnotu expozície podsúvahových expozícií v súlade s článkom 166 a článkom 167 ods. 2 nariadenia (EÚ) č. 575/2013 bez zohľadnenia akýchkoľvek konverzných faktorov uvedených v článku 166 ods. 8 alebo 9 nariadenia (EÚ) č. 575/2013 alebo akýchkoľvek percentuálnych podielov uvedených v článku 166 ods. 10 nariadenia (EÚ) č. 575/2013.  Podsúvahové expozície zahŕňajú všetky záväzné, ale nečerpané sumy a všetky podsúvahové položky uvedené v prílohe I k nariadeniu (EÚ) č. 575/2013. |
| c | **Riziková váha**  Tento stĺpec má pevný formát pre vzory EU CR 10.1 až EU CR 10.4. Nesmú sa v ňom vykonávať žiadne zmeny.  Tento stĺpec je stanovený v súlade s článkom 153 ods. 5 nariadenia (EÚ) č. 575/2013 pre vzory EU CR10.1 až EU CR10.4. V prípade vzoru EU CR 10.5 má tento stĺpec flexibilný formát. Inštitúcie uplatňujú relevantné rizikové váhy v súlade s článkom 133 ods. 3 až 6 a článkom 495a ods. 3 nariadenia (EÚ) č. 575/2013. |
| d | **Hodnota expozície**  Hodnota expozície v súlade s článkom 166 alebo článkom 167 nariadenia (EÚ) č. 575/2013.  Tento stĺpec zahŕňa súčet hodnoty expozície v prípade súvahových expozícií a hodnoty expozície v prípade podsúvahových expozícií po uplatnení konverzných faktorov a percentuálnych podielov v súlade s článkom 166 ods. 8 až 10 nariadenia (EÚ) č. 575/2013. |
| e (vzory EU CR10.1 až EU CR10.4) | **Hodnota rizikovo váženej expozície (expozície vo forme špecializovaného financovania, pri ktorom sa uplatňuje prístup spočívajúci v zaradení)**  Hodnota rizikovo váženej expozície vypočítaná v súlade s článkom 153 ods. 5 nariadenia (EÚ) č. 575/2013, v náležitých prípadoch po uplatnení podporných faktorov v súlade s článkami 501 a 501a nariadenia (EÚ) č. 575/2013. |
| f (vzory EU CR10.1 až EU CR10.4) | **Výška očakávanej straty (expozície vo forme špecializovaného financovania, pri ktorom sa uplatňuje prístup spočívajúci v zaradení)**  Výška očakávanej straty vypočítaná v súlade s článkom 158 ods. 6 nariadenia (EÚ) č. 575/2013. |
| f (vzor EU CR10.5) | **Výška očakávanej straty (kapitálové expozície v rámci jednoduchého prístupu založeného na použití rizikovej váhy)**  Výška očakávanej straty vypočítaná v súlade s článkom 158 ods. 7 nariadenia (EÚ) č. 575/2013, ak je to relevantné. |

|  |  |
| --- | --- |
| **Číslo riadku** | **Odkazy na právne predpisy a pokyny** |
| **Vysvetlenie** |
| Regulačná kategória | **Vzory EU CR10.1 – EU CR10.4**  Regulačné kategórie uplatniteľné na špecializované financovanie, pri ktorom sa uplatňuje prístup spočívajúci v zaradení, pre každú triedu expozícií vo forme špecializovaného financovania; ako sa uvádza v článku 153 ods. 5 nariadenia (EÚ) č. 575/2013 a v konečnom návrhu regulačných technických predpisov o prístupe spočívajúcom v zaradení. |
| Kategórie | **Vzor EU CR10.5. Flexibilný**  Inštitúcie zahrnú relevantné regulačné kategórie uplatniteľné na kapitálové cenné papiere podľa článku 133 ods. 3 až 6 a článku 495a ods. 3 nariadenia (EÚ) č. 575/2013. |

1. Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a o zmene nariadenia (EÚ) č. 648/2012, zmenené nariadením (EÚ) 2024/1623 [[Ú. v. EÚ L 176, 27.6.2013, s. 1](https://eur-lex.europa.eu/legal-content/SK/AUTO/?uri=OJ:L:2013:176:TOC); [Nariadenie (EÚ) 2024/1623 – SK – EUR-Lex (europa.eu)](https://eur-lex.europa.eu/legal-content/SK/TXT/?uri=OJ:L_202401623)]. [↑](#footnote-ref-1)