**Anexa XXX – Tabelele și modelele de publicare a informațiilor privind riscul de piață conform abordării standardizate și al abordării interne: Instrucțiuni**

1. Prezenta anexă include instrucțiunile pe care instituțiile trebuie să le urmeze atunci când publică informațiile menționate la articolele 435, 445 și 455 din Regulamentul (UE) nr. 575/2013[[1]](#footnote-2) („CRR”) pentru completarea tabelelor și a modelelor de publicare a informațiilor privind riscul de piață care figurează în anexa XXIX la soluțiile informatice ale ABE.

**Tabelul EU MRA** **- Cerințe de publicare a informațiilor calitative privind riscul de piață:** Rubrici în care se poate introduce text liber

1. Instituțiile publică informațiile menționate la articolul 435 alineatul (1) literele (a)-(d) din Regulamentul (UE) nr. 575/2013 în ceea ce privește riscul de piață urmând instrucțiunile furnizate mai jos în prezenta anexă pentru completarea tabelului EU MRA care figurează în anexa XXIX.

|  |  |
| --- | --- |
| **Referințe juridice și instrucțiuni** | |
| **Numărul rândului** | **Explicație** |
| (a) | Atunci când publică informațiile menționate la articolul 435 alineatul (1) literele (a) și (d) din Regulamentul (UE) nr. 575/2013 cu privire la obiectivele și politicile de gestionare a riscurilor pentru riscul de piață, instituțiile includ:   * o explicație a obiectivelor strategice ale conducerii în desfășurarea activităților de tranzacționare; * o descriere a politicilor menționate la articolul 104 alineatul (1) pentru determinarea poziției care urmează să fie inclusă în portofoliul de tranzacționare, inclusiv definirea pozițiilor vechi, precum și a politicilor de gestionare a riscurilor pentru monitorizarea pozițiilor respective. În plus, instituțiile descriu cazurile în care instrumentele sunt atribuite portofoliului de tranzacționare sau portofoliului bancar contrar prezumțiilor generale ale categoriei lor de instrumente, incluzând valoarea lor de piață și valoarea justă în astfel de cazuri, precum și orice reclasificare de la un portofoliu la altul survenită de la ultima perioadă de raportare, inclusiv valoarea justă a acestor cazuri și motivul reclasificării; * o descriere a activităților interne de transfer al riscului, inclusiv tipurile de birou intern de transfer al riscurilor; * procesele puse în aplicare pentru identificarea, măsurarea, monitorizarea și controlul riscurilor de piață ale instituției; * politicile de acoperire și de atenuare a riscurilor; * strategiile și procesele de monitorizare a eficacității continue a acoperirilor împotriva riscurilor. |
| (b) | Atunci când publică informațiile menționate la articolul 435 alineatul (1) litera (b) din Regulamentul (UE) nr. 575/2013 cu privire la structura și organizarea funcției de gestionare pentru riscul de piață, instituțiile includ:   * o descriere a structurii de guvernanță a riscului de piață instituite pentru a pune în aplicare strategiile și procesele instituțiilor discutate pe rândul (a) de mai sus, * o descriere a relațiilor și a mecanismelor de comunicare între diferitele părți implicate în gestionarea riscului de piață. |
| (c) | Atunci când publică informațiile menționate la articolul 435 alineatul (1) litera (c) din Regulamentul (UE) nr. 575/2013 cu privire la sfera de cuprindere și tipul sistemelor de raportare și de măsurare a riscului de piață, instituțiile furnizează o descriere a sferei de cuprindere și a tipului sistemelor de raportare și de măsurare a riscului de piață. |
| (EU d) | Atunci când publică informațiile menționate la articolul 445 alineatul (1) din Regulamentul (UE) nr. 575/2013 privind o prezentare generală a pozițiilor din portofoliul de tranzacționare, instituțiile furnizează o descriere de înalt nivel a pozițiilor din portofoliul lor de tranzacționare. |

**Modelul EU MR1 – Riscul de piață conform abordării standardizate alternative (ASA):** format fix

1. Instituțiile publică informațiile menționate la articolul 445 din Regulamentul (UE) nr. 575/2013 urmând instrucțiunile furnizate mai jos în prezenta anexă pentru completarea modelului EU MR1 care figurează în anexa XXIX. Instituțiile nu includ în prezentul model niciun fel de date privind biroul lor intern de transfer al riscurilor (IRT).

|  |  |
| --- | --- |
| **Referințe juridice și instrucțiuni** | |
| **Numărul rândului** | **Explicație** |
|  | **Metoda bazată pe sensibilități**  în conformitate cu partea a treia titlul IV capitolul 1a secțiunea 2 din Regulamentul (UE) nr. 575/2013. |
| 1 | **Riscul general de rată a dobânzii (GIRR)**  în conformitate cu articolul 325c alineatul (2) litera (a) și cu articolul 325d punctul 1 subpunctul (i) din Regulamentul (UE) nr. 575/2013. |
| 2 | **Riscul privind titlurile de capital (EQU)**  în conformitate cu articolul 325c alineatul (2) litera (a) și cu articolul 325d punctul 1 subpunctul (v) din Regulamentul (UE) nr. 575/2013. |
| 3 | **Riscul de marfă (COM)**  în conformitate cu articolul 325c alineatul (2) litera (a) și cu articolul 325d punctul 1 subpunctul (vi) din Regulamentul (UE) nr. 575/2013. |
| 4 | **Riscul valutar (FX)**  în conformitate cu articolul 325c alineatul (2) litera (a) și cu articolul 325d punctul 1 subpunctul (vii) din Regulamentul (UE) nr. 575/2013. |
| 5 | **Riscul de marjă de credit pentru instrumentele care nu sunt poziții din securitizare (CSR)**  în conformitate cu articolul 325c alineatul (2) litera (a) și cu articolul 325d punctul 1 subpunctul (ii) din Regulamentul (UE) nr. 575/2013. |
| 6 | **Riscul de marjă de credit din securitizarea din afara portofoliului de tranzacționare pe bază de corelație alternativ (CSR neinclus în ACTP)**  în conformitate cu articolul 325c alineatul (2) litera (a) și cu articolul 325d punctul 1 subpunctul (iii) din Regulamentul (UE) nr. 575/2013. |
| 7 | **Riscul de marjă de credit din securitizarea inclusă în portofoliul de tranzacționare pe bază de corelație alternativ (CSR inclus în ACTP)**  în conformitate cu articolul 325c alineatul (2) litera (a) și cu articolul 325d punctul 1 subpunctul (iv) din Regulamentul (UE) nr. 575/2013. |
|  | **Riscul de nerambursare**  în conformitate cu partea a treia titlul IV capitolul 1a secțiunea 5 din Regulamentul (UE) nr. 575/2013. |
| 8 | **Instrumente care nu sunt poziții din securitizare**  în conformitate cu articolul 325c alineatul (2) litera (a) și cu partea a treia titlul IV capitolul 1a secțiunea 5 subsecțiunea 1 din Regulamentul (UE) nr. 575/2013. |
| 9 | **Securitizări care nu sunt incluse în portofoliul de tranzacționare pe bază de corelație alternativ (neincluse în ACTP)**  în conformitate cu articolul 325c alineatul (2) litera (b) și cu partea a treia titlul IV capitolul 1a secțiunea 5 subsecțiunea 2 din Regulamentul (UE) nr. 575/2013. |
| 10 | **Securitizări incluse în portofoliul de tranzacționare pe bază de corelație alternativ (ACTP)**  în conformitate cu articolul 325c alineatul (2) litera (b) și cu partea a treia titlul IV capitolul 1a secțiunea 5 subsecțiunea 3 din Regulamentul (UE) nr. 575/2013. |
|  | **Riscul rezidual**  partea a treia titlul IV capitolul 1a secțiunea 4 din Regulamentul (UE) nr. 575/2013. |
| EU 11a | **Instrumente-suport exotice**  în conformitate cu articolul 325c alineatul (2) litera (c) și cu articolul 325u alineatul (2) litera (a) din Regulamentul (UE) nr. 575/2013. |
| EU 11b | **Alte riscuri reziduale**  în conformitate cu articolul 325c alineatul (2) litera (c) și cu articolul 325u alineatul (2) litera (b) din Regulamentul (UE) nr. 575/2013. |
| 12 | **Total cerințe de fonduri proprii (OFR)**  Suma rândurilor 1-EU11b. |
| **Litera coloanei** | **Explicație** |
|  | **Total cerințe de fonduri proprii (OFR)** |
| a | Publicarea cerințelor de fonduri proprii menționate la articolul 438 litera (d) din Regulamentul (UE) nr. 575/2013, calculată ca suma simplă a cuantumurilor de mai sus de pe rândurile 1-UE 11b. |

**Tabelul EU MRB: Cerințe de publicare a informațiilor calitative pentru instituțiile care utilizează abordarea alternativă bazată pe modele interne**: format în care se poate introduce text liber

1. Instituțiile publică informațiile menționate la articolul 455 literele (a), (b), (c), (d), (e) și (f) din Regulamentul (UE) nr. 575/2013 urmând instrucțiunile furnizate mai jos în prezenta anexă pentru completarea modelului EU MRB care figurează în anexa XXIX.

|  |  |
| --- | --- |
| **Referințe juridice și instrucțiuni** | |
| **Numărul rândului** | **Explicație** |
|  | Atunci când publică informațiile menționate la articolul 455 alineatul (1) litera (a) din Regulamentul (UE) nr. 575/2013 cu privire la modelele interne alternative pentru riscul de piață, instituțiile includ: |
| EU (a) | obiectivele instituției în cadrul activităților de tranzacționare și procesele puse în aplicare pentru identificarea, măsurarea, monitorizarea și controlul riscurilor de piață ale instituției. Aceste informații pot fi furnizate prin efectuarea unei trimiteri încrucișate la tabelul EU MRA |
| EU (b) | politicile menționate la articolul 104 alineatul (1) pentru determinarea poziției care urmează să fie inclusă în portofoliul de tranzacționare. Aceste informații pot fi furnizate prin efectuarea unei trimiteri încrucișate la tabelul EU MRA A |
| EU (c) | structura și organizarea funcției de gestionare a riscului de piață, precum și ale guvernanței acestuia |
| (A) (B) Descrierea generală a structurii biroului de tranzacționare și a tipurilor de instrumente incluse în biroul de tranzacționare AIMA în conformitate cu articolul 455 alineatul (1) literele (c) și (d) din Regulamentul (UE) nr. 575/2013. | |
| B (a) | Atunci când publică informațiile menționate la articolul 455 alineatul (1) litera (c) din Regulamentul (UE) nr. 575/2013, instituțiile furnizează o descriere generală a structurii birourilor de tranzacționare care fac obiectul modelelor interne menționate la articolul 325az, inclusiv, pentru fiecare birou, o descriere generală a strategiei de afaceri a biroului, a instrumentelor permise în cadrul acestuia și a principalelor tipuri de risc legate de biroul respectiv. |
| Atunci când publică informațiile menționate la articolul 455 alineatul (1) litera (d) din Regulamentul (UE) nr. 575/2013, instituțiile furnizează o prezentare generală a pozițiilor din portofoliul de tranzacționare care nu fac obiectul modelelor interne menționate la articolul 325az, inclusiv o descriere generală a structurii biroului și a tipului de instrumente incluse în cadrul birourilor sau al categoriilor de birouri în conformitate cu articolul 104b. |
| B) C) E) Descrierea principalelor caracteristici ale modelelor utilizate la nivel consolidat, inclusiv abordările utilizate la validarea modelelor și a proceselor de modelare. | |
| B (b) (c) (d) (e) | Atunci când publică informațiile menționate la articolul 455 alineatul (1) litera (f) punctul (i) din Regulamentul (UE) nr. 575/2013, instituțiile furnizează: domeniul de aplicare, principalele caracteristici și principalele opțiuni de modelare ale diferitelor modele interne menționate la articolul 325az din Regulamentul (UE) nr. 575/2013 utilizate pentru a calcula cuantumurile expunerilor la risc pentru principalele modele utilizate la nivel consolidat, precum și o descriere a măsurii în care aceste modele interne reprezintă toate modelele utilizate la nivel consolidat, inclusiv, după caz: (i) o descriere generală a abordării de modelare utilizate pentru a calcula valoarea la risc condiționată menționată la articolul 325ba alineatul (1) litera (a) din CRR, inclusiv frecvența actualizării datelor. |
| C (a) | Atunci când publică informațiile menționate la articolul 455 alineatul (1) litera (f) punctul (ii) din Regulamentul (UE) nr. 575/2013, instituțiile includ, după caz: o descriere generală a metodologiei utilizate pentru a calcula măsura riscului pentru scenarii de criză menționată la articolul 325ba alineatul (1) litera (b) din Regulamentul (UE) nr. 575/2013, alta decât specificațiile prevăzute la articolul 325bk alineatul (3) din Regulamentul (UE) nr. 575/2013. |
| D) Descrierea modelelor interne pentru calcularea cerinței pentru riscul de nerambursare | |
| 1. (b) | Atunci când publică informațiile menționate la articolul 455 alineatul (1) litera (f) punctul (iii) din Regulamentul (UE) nr. 575/2013, instituțiile includ, după caz: o descriere generală a abordării de modelare utilizate pentru calcularea cerinței pentru riscul de nerambursare menționată la articolul 325ba alineatul (2) din Regulamentul (UE) nr. 575/2013, incluzând frecvența actualizării datelor. |

**Modelul EU MR2 – Riscul de piață conform abordării alternative bazate pe modele interne (AIMA):** format fix

1. Instituțiile publică informațiile menționate la articolul 455 alineatul (2) din Regulamentul (UE) nr. 575/2013 urmând instrucțiunile furnizate mai jos în prezenta anexă pentru completarea modelului EU MR2 care figurează în anexa XXIX. Instituțiile nu includ în prezentul model niciun fel de date privind biroul lor intern de transfer al riscurilor (IRT).

|  |  |
| --- | --- |
| **Referințe juridice și instrucțiuni** | |
| **Numărul rândului** | **Explicație** |
| 1 | **Măsura valorii la risc condiționate nerestricționate (UESt)**  Valoarea publicată se calculează la nivelul portofoliului global, și nu la nivelul unei categorii generale de risc în conformitate cu articolele 325bb și 325bc din Regulamentul (UE) nr. 575/2013. |
| 2 | **Măsura valorii la risc condiționate nerestricționate pentru categoria de factori de risc de rată a dobânzii**  Valoarea publicată se calculează pentru factorii de risc ai categoriei de risc de rată a dobânzii în conformitate cu articolele 325bb, 325bc și 325bd din Regulamentul (UE) nr. 575/2013. |
| 3 | **Măsura valorii la risc condiționate nerestricționate pentru categoria de factori de risc de devalorizare a titlurilor de capital**  Valoarea publicată se calculează pentru factorii de risc ai categoriei de risc privind titlurile de capital în conformitate cu articolele 325bb, 325bc și 325bd din Regulamentul (UE) nr. 575/2013. |
| 4 | **Măsura valorii la risc condiționate nerestricționate pentru categoria de factori de risc de marfă**  Valoarea publicată se calculează pentru factorii de risc ai categoriei de risc de marfă în conformitate cu articolele 325bb, 325bc și 325bd din Regulamentul (UE) nr. 575/2013. |
| 5 | **Măsura valorii la risc condiționate nerestricționate pentru categoria de factori de risc de schimb valutar**  Valoarea publicată se calculează pentru factorii de risc ai categoriei de risc de schimb valutar în conformitate cu articolele 325bb, 325bc și 325bd din Regulamentul (UE) nr. 575/2013. |
| 6 | **Măsura valorii la risc condiționate nerestricționate pentru categoria de factori de risc de marjă de credit**  Valoarea publicată se calculează pentru factorii de risc ai categoriei de risc de marjă de credit în conformitate cu articolele 325bb, 325bc și 325bd din Regulamentul (UE) nr. 575/2013. |
| 7 | **Suma măsurilor valorii la risc condiționate nerestricționate pentru categoriile generale de factori de risc** (∑UESit)  Suma rândurilor 2-6. |
| 8 | **Măsura valorii la risc condiționate (ESt)**  Măsura valorii la risc condiționate se calculează în conformitate cu articolul 325ba alineatul (1) litera (a) punctul (i) din Regulamentul (UE) nr. 575/2013. |
| 9 | **Măsura riscului pentru scenarii de criză (SSt)**  Măsura riscului pentru scenarii de criză se calculează în conformitate cu articolul 325ba alineatul (1) litera (a) punctul (ii) din Regulamentul (UE) nr. 575/2013. |
| 10 | **Cerința pentru riscul de nerambursare (DRCt)**  Cerința pentru riscul de nerambursare se calculează în conformitate cu articolul 325ba alineatul (2) litera (a) din Regulamentul (UE) nr. 575/2013. |
| 11 | **PLAaddon**  Această valoare se calculează în conformitate cu articolul 325ba alineatul (3) din Regulamentul (UE) nr. 575/2013 coroborat cu articolul 10 alineatul (1) din Regulamentul (UE) 2022/2059. |
| 12 | **OFR pentru activitățile bilanțiere și extrabilanțiere plus PLAaddon (AIMA + PLAaddon)**  Această valoare se calculează în conformitate cu articolul 10 alineatul (1) din Regulamentul (UE) 2022/2059. Se adaugă valoarea de pe rândul 11. |
| 13 | **Total ASA OFR pentru birourile de tranzacționare care nu sunt eligibile pentru utilizarea AIMA (ASAnon-aima)**  Această valoare se calculează în conformitate cu articolul 325ba alineatul (3) din Regulamentul (UE) nr. 575/2013. |
| 14 | **Diferența dintre OFR conform AIMA și ASA pentru birourile de tranzacționare AIMA (AIMA-ASAaima)**  Această valoare se calculează ca diferența dintre cerințele de fonduri proprii AIMA pentru birourile AIMA [articolul 10 alineatul (1) din Regulamentul (UE) 2022/2059] și valoarea cerințelor de fonduri proprii ASA pentru toate birourile AIMA (vizualizarea portofoliului) [articolul 10 alineatul (1) din Regulamentul (UE) 2022/2059]. |
| 15 | **ASA OFR pentru toate birourile de tranzacționare (inclusiv cele care fac obiectul AIMA) (portofoliul ASAall)**  Această valoare se calculează în conformitate cu articolul 325ba alineatul (3) din Regulamentul (UE) nr. 575/2013. |
| 16 | **Total cerințe de fonduri proprii AIMA (TotalAIMA)**  Această valoare se calculează în conformitate cu articolul 325ba alineatul (3) din Regulamentul (UE) nr. 575/2013. |
| **Litera coloanei** | **Explicație** |
| a | Publicarea informațiilor privind cea mai recentă măsură a riscului [rândurile 1-10] sau cerințele de fonduri proprii [rândurile 11-16] în trimestrul curent. |
| b | Valoarea medie a măsurii riscului [rândurile 1-10] pe parcursul ultimelor 60 de zile lucrătoare [rândurile 1-9] sau pe parcursul ultimelor 12 săptămâni [rândul 10] în trimestrul curent. |
| c | Cea mai ridicată măsură a riscului din ultimele 60 de zile lucrătoare [rândurile 1-6] în trimestrul curent. |
| d | Cea mai scăzută măsură a riscului din ultimele 60 de zile lucrătoare [rândurile 1-6] în trimestrul curent. |
| e | Numărul de depășiri din cadrul testărilor *ex post* [rândul 1]  Numărul de depășiri raportate în această celulă este numărul utilizat pentru determinarea majorării în conformitate cu tabelul 3 de la articolul 325bf alineatul (6) litera (b) din Regulamentul (UE) nr. 575/2013. Depășirile care sunt excluse cu aprobarea autorității competente nu sunt incluse. |
| f | Cea mai recentă măsură a riscului [rândurile 1-10] sau cerințele de fonduri proprii [rândurile 11-16] în trimestrul anterior. |
| g | Valoarea medie a măsurii riscului [rândurile 1-10] pe parcursul ultimelor 60 de zile lucrătoare [rândurile 1-9] sau pe parcursul ultimelor 12 săptămâni [rândul 10] din trimestrul anterior. |

**Modelul EU MR3 – Riscul de piață conform abordării standardizate simplificate (SSA)**: format fix

1. Instituțiile publică informațiile menționate la articolul 445 din Regulamentul (UE) nr. 575/2013 urmând instrucțiunile furnizate mai jos în prezenta anexă pentru completarea modelului EU MR3 care figurează în anexa XXIX la soluțiile informatice.

|  |  |
| --- | --- |
| **Referințe juridice și instrucțiuni** | |
| **Numărul rândului** | **Explicație** |
|  |  |
| 1 | **Riscul de rată a dobânzii (general și specific)**  Riscul general și specific al pozițiilor pe instrumente de datorie tranzacționate din portofoliul de tranzacționare, în conformitate cu partea a treia titlul IV capitolul 2 din Regulamentul (UE) nr. 575/2013, excluzând riscul specific legat de securitizare. |
| 2 | **Riscul privind titlurile de capital (general și specific)**  Riscul general și riscul specific al pozițiilor pe titluri de capital din portofoliul de tranzacționare, în conformitate cu partea a treia titlul IV capitolul 2 din Regulamentul (UE) nr. 575/2013. |
| 3 | **Riscul de marfă**  Riscul pozițiilor pe marfă, în conformitate cu partea a treia titlul IV capitolul 4 din Regulamentul (UE) nr. 575/2013. |
| 4 | **Riscul valutar**  Riscul pozițiilor pe cursul de schimb valutar, în conformitate cu partea a treia titlul IV capitolul 3 din Regulamentul (UE) nr. 575/2013. |
| 5 | **Securitizare (risc specific)**  Riscul specific al pozițiilor din securitizare din portofoliul de tranzacționare, în conformitate cu partea a treia titlul IV capitolul 2 articolele 337 și 338 din Regulamentul (UE) nr. 575/2013. |
| 6 | **Total OFR S-SA**  Publicarea informațiilor privind cerințele de fonduri proprii menționate la articolul 438 litera (d) din Regulamentul (UE) nr. 575/2013, calculată ca suma simplă a cuantumurilor de pe rândurile 1-5 de mai sus pentru coloana a și calculată ca suma simplă a cuantumurilor de pe rândurile 1-4 de mai sus pentru coloanele b, c și d. |
| **Litera coloanei** | **Explicație** |
|  | **Produse ferme (outright products)** |
| a | Pozițiile pe produse care nu sunt opționale și care nu sunt incluse în abordările standardelor tehnice de reglementare pentru alte riscuri decât riscul delta ale opțiunilor în cadrul abordării standardizate a riscului de piață[[2]](#footnote-3). |
|  | **Opțiuni** |
| b | **Abordare simplificată**  Opțiuni sau warranturi, astfel cum sunt definite în partea a treia titlul IV capitolul 2 articolul 329 alineatul (3) din Regulamentul (UE) nr. 575/2013, pentru care instituțiile calculează cerințele de fonduri proprii legate de alte riscuri decât riscul delta utilizând abordarea simplificată[[3]](#footnote-4). |
| c | **Abordarea delta-plus**  Opțiuni sau warranturi din portofoliul de tranzacționare, astfel cum sunt definite în partea a treia titlul IV capitolul 2 articolul 329 alineatul (3) din Regulamentul (UE) nr. 575/2013, pentru care instituțiile calculează cerințele de fonduri proprii legate de alte riscuri decât riscul delta utilizând abordarea delta-plus[[4]](#footnote-5). |
| d | **Abordarea bazată pe scenarii**  Opțiuni sau warranturi din portofoliul de tranzacționare, astfel cum sunt definite în partea a treia titlul IV capitolul 2 articolul 329 alineatul (3) din Regulamentul (UE) nr. 575/2013, pentru care instituțiile calculează cerințele de fonduri proprii legate de alte riscuri decât riscul delta utilizând abordarea bazată pe scenarii[[5]](#footnote-6). |

1. Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și de modificare a Regulamentului (UE) nr. 648/2012, astfel cum a fost modificat prin Regulamentului (UE) 2024/1623 [[JO L 176, 27.6.2013, p. 1](https://eur-lex.europa.eu/legal-content/RO/TXT/?uri=OJ%3AL%3A2013%3A176%3ATOC); [Regulamentul (UE) 2024/1623 – RO – EUR-Lex (europa.eu)](https://eur-lex.europa.eu/legal-content/RO/TXT/?uri=OJ:L_202401623)]. [↑](#footnote-ref-2)
2. Astfel cum este definită în REGULAMENTUL DELEGAT (UE) NR. 528/2014 AL COMISIEI din 12 martie 2014 de completare a Regulamentului (UE) nr. 575/2013 al Parlamentului European și al Consiliului în ceea ce privește standardele tehnice de reglementare pentru alte riscuri decât riscul delta ale opțiunilor în cadrul abordării standardizate a riscului de piață (JO L 148, 20.5.2014, p. 29). [↑](#footnote-ref-3)
3. Astfel cum este definită în REGULAMENTUL DELEGAT (UE) NR. 528/2014 AL COMISIEI din 12 martie 2014 de completare a Regulamentului (UE) nr. 575/2013 al Parlamentului European și al Consiliului în ceea ce privește standardele tehnice de reglementare pentru alte riscuri decât riscul delta ale opțiunilor în cadrul abordării standardizate a riscului de piață (JO L 148, 20.5.2014, p. 29). [↑](#footnote-ref-4)
4. Astfel cum este definită în REGULAMENTUL DELEGAT (UE) NR. 528/2014 AL COMISIEI din 12 martie 2014 de completare a Regulamentului (UE) nr. 575/2013 al Parlamentului European și al Consiliului în ceea ce privește standardele tehnice de reglementare pentru alte riscuri decât riscul delta ale opțiunilor în cadrul abordării standardizate a riscului de piață (JO L 148, 20.5.2014, p. 29). [↑](#footnote-ref-5)
5. Astfel cum este definită în REGULAMENTUL DELEGAT (UE) NR. 528/2014 AL COMISIEI din 12 martie 2014 de completare a Regulamentului (UE) nr. 575/2013 al Parlamentului European și al Consiliului în ceea ce privește standardele tehnice de reglementare pentru alte riscuri decât riscul delta ale opțiunilor în cadrul abordării standardizate a riscului de piață (JO L 148, 20.5.2014, p. 29). [↑](#footnote-ref-6)